Public procurement notice: Dynamic Purchasing System
Published: 2019-09-04
Buyer: Helsingin kaupungin liikenneliikelaitos
Country: FI
Contract type: Services
Procedure: Restricted procedure
CPV classification: 72000000
Submission deadline: 2023-09-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin kaupungin liikenneliikelaitos (HKL) perustaa dynaamisen hankintajärjestelmän sovelluskehityksen asiantuntijapalveluiden sekä sovelluksen ylläpitopalvelun hankkimiseksi. ICT-sovelluskehitys- ja ylläpitopalveluita tarjoavat yritykset voivat jättää osallistumishakemuksen dynaamiseen hankintajärjestelmään koko sen voimassaoloajan. Dynaaminen hankintajärjestelmä on voimassa neljä (4) vuotta. Hankintajärjestelmään hyväksytään kaikki osallistumishakemuksen jättäneet hakijat, jotka täyttävät ehdokkaille asetetut soveltuvuusvaatimukset. Dynaamisen hankintajärjestelmän tarkempi kuvaus on esitetty tässä hankintailmoituksessa ja sen liiteasiakirjoissa.
Hankinnat tehdään dynaamisen hankintajärjestelmän sisällä erillisillä kilpailutuksilla. Kilpailutusten tarkemmat kuvaukset esitetään kilpailutuskohtaisissa tarjouspyynnöissä. Ensimmäiset tarjouspyynnöt lähetetään lokakuussa 2019 (arvio).
Hankinnan kohteena on sovelluskehityksen asiantuntijapalvelut ja sovelluksen tuki- ja ylläpitopalvelu. HKL kilpailuttaa asiantuntijapalvelut siten, että toimittaja muodostaa asiantuntijoistaan asiantuntijaryhmän, joka vastaa siitä, että palvelut tai toimitukset toimitetaan sopimuksen mukaisesti. Toimittajan asiantuntijaryhmä muodostuu toimittajan tarjouksessaan nimeämistä asiantuntijoista. Ratkaisu tulee toteuttaa yleisesti käytetyin kehitystyökaluin siten, että sovelluksen jatkokehitystä voidaan tehdä ketterästi toimittajasta riippumatta. Ratkaisun tarkempi tekninen toteutustapa lukitaan kehitysversion 1 toteutuksessa, joka asettaa seuraaville versioille sovelluksen reunaehdot teknisten vaatimusten osalta. Rajapinnat tulee toteuttaa sellaisilla tekniikoilla, jotka ovat yleisesti saatavilla ja joiden rajapintakuvaukset jäävät asiakkaan omistukseen. Sovelluksen kehityksessä tulee huomioida tuki Android ja iOS -alustoille. Tuki- ja ylläpitopalvelu tulee todennäköisesti sisältämään seuraavia palveluosa-alueita: saatavuuden valvonta, suunnitellut huoltotoimenpiteet ja käyttökatkot, niihin liittyvä viestintä, versio- ja tietoturvapäivitykset, pienkehitystyöt, kriittisten vikatilanteiden hallinta, dokumentaation ylläpito, tuki pääkäyttäjätasolle, tukitikettien käsittely, vikailmoitusten vastaanotto ja käsittely, työpyynnöt ja nimetyt yhteyshenkilöt.
Versioiden alustavat sisällöt ja hankittavaksi tulevat tehtävät liittyvät API-arkkitehtuuriin ja taustajärjestelmäintegraatioihin sekä sovelluskehitykseen. Versioiden sisällön alustava kuvaus on esitetty HKL henkilökuntasovellus tavoitetilan kuvauksessa. Sisällöt tullaan kuvaamaan tarkemmin tarjouspyyntöihin. Sovelluksesta on toteutettu pilottiversio, joka kattaa suuren osan ensimmäisen version toiminnallisuuksista. Tilaajan tavoitteena on kehittää henkilökuntasovellusta jatkossa lisää eri HKL:n henkilöstöryhmien tarpeisiin tilaajan tarpeen mukaan. Kilpailutettavia kehitysversioita voi mahdollisesti olla tulevaisuudessa enemmän kuin edellä kuvatut kaksi (2) versiota. Kehitettävän sovelluksen käytettävyyden on oltava hyvällä tasolla, jotta henkilökunta saadaan sovelluksen käyttäjiksi.
Sopimusta voidaan jatkaa seuraavan kehitysvaiheen yli jatkuvalla sovelluksen ylläpito- ja tukipalvelusopimuksella.
Optio 1. Sopimusta voidaan jatkaa seuraavan kehitysvaiheen yli jatkuvalla sovelluksen ylläpito- ja tukipalvelusopimuksella, joka on voimassa määräaikaisena kaksi (2) vuotta. Tilaaja voi lisäksi päättää ylläpito- ja tukipalvelusopimuksen jatkamisesta yhden (1) + yhden (1) vuoden optiokausilla. Tilaaja tekee erillisen päätöksen viimeistään neljä (4) kuukautta ennen voimassa olevan henkilökuntasovelluksen tuki- ja ylläpitosopimuskauden päättymistä.
HKL tekee hankinnasta kirjalliset sopimukset valitun toimittajan kanssa. Valitun toimittajan ja HKL:n välille syntyy sitova sopimus hankinnan kohteesta vasta, kun molemmat osapuolet ovat allekirjoittaneet sopimuksen. HKL ei allekirjoita sopimusta ennen kuin hankintapäätös on tullut lainvoimaiseksi. Hankintayksikkö ei saa tehdä hankintasopimusta ja panna hankintapäätöstä täytäntöön ennen kuin 14 päivää on kulunut siitä, kun tarjouskilpailussa mukana olleet tarjoajat ovat saaneet hankintapäätöksen hakemusosoituksineen tiedoksi. Pääsopimusta (sopimus henkilökuntasovelluksen suunnittelusta, toteuttamisesta ja käyttöönotosta) noudatetaan kaikissa dynaamisen hankintajärjestelmän sisällä tehtävissä hankinnoissa. Hankintajärjestelmään hyväksytty tarjoaja hyväksyy pääsopimuksen ehdot sellaisenaan.

Eligibility requirements: Valintaperusteet hankintaa koskevissa asiakirjoissa määritetyn mukaisesti.